123. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/13637 της 13 Σεπτ./1 Οκτ.  1977 (ΦΕΚ Β΄ 965) Περί αντικαταστάσεως των παλαιού τύπου πινακίδων, των κυκλοφορούντων φορτηγών αυτ/των δημοσίας χρήσεως, δια πινακίδων νέου τύπου (πινακίδες με συνδυασμό γραμμάτων και αριθμών). Έχοντες υπ’ όψει: 1.Το Ν.Δ. 14/1973. 2.Την απόφασιν της Επιτροπής Οδικών Εμπορευματικών Μεταφορών, περί διενεργείας απογραφής των φορτηγών αυτ/των δημοσίας χρήσεως, ως αύτη διατυπούται εις το από 29.3.1977 πρακτικό συνεδριάσεως αυτής, αποφασίζομεν: Την, κατά το άρθρ. 1 παρ. 2 του Ν.Δ. 14/1973, αντικατάστασιν των πινακίδων που έχουν χορηγηθεί προ της 1.1.1972, των κυκλοφορούντων ανά την χώραν φορτηγών αυτ/των οχημάτων δημοσίας χρήσεως, δια πινακίδων νέου τύπου (πινακίδες με συνδυασμό γραμμάτων και αριθμών), άνευ εκδόσεως νέας αδείας κυκλοφορίας ή ανανεώσεως ταύτης ή απογραφής και ταξινομήσεως τούτων, κατά τα κατωτέρω οριζόμενα: 1.Η αντικατάστασις θα διενεργηθή υπό των Νομαρχιακού Επιπέδου Περιφερειακών Υπηρεσιών του Υπουργείου. Ορίζομεν ημερομηνίαν ενάρξεως αντικαταστάσεως των ως άνω πινακίδων αναγνωρίσεως δια νέων τοιούτων την 1.11.1977 και λήξεως δια μεν τας περιοχάς Αθηνών και Θεσσαλονίκης την 30.6.1978 δια δε τας λοιπάς περιοχάς της χώρας την 31.1.1978. 2.Προσκομιζόμενα δικαιολογητικά. Δια την αντικατάστασιν των ανωτέρω πινακίδων και την χορήγησιν των τοιούτων νέου τύπου, οι ενδιαφερόμενοι δέον όπως υποβάλωσι εις την αρμοδίαν υπηρεσίαν τα κάτωθι δικαιολογητικά: α)Αίτησιν (ειδικόν μηχανογραφικόν έντυπον χορηγούμενον και συμπληρούμενον μερίμνη της Υπηρεσίας) προοριζομένην δια την ενημέρωσιν της Μηχανογραφικής Υπηρεσίας. β)Την άδειαν κυκλοφορίας και τας παλαιάς πινακίδας αναγνωρίσεως του οχήματος. γ)Διπλότυπον καταβολής τελών υπέρ του Δημοσίου εκ δραχμών 150 εις περίπτωσιν χορηγήσεως κοινών (μη αντανακλαστικών) πινακίδων και εκ δραχμών 250 εις περίπτωσιν χορηγήσεως αντανακλαστικών τοιούτων. 3.Διαδικασία διενεργείας της ανωτέρω αντικαταστάσεως των πινακίδων. α)Δια την αντικατάστασιν των εν λόγω πινακίδων συντάσσεται παρά της Υπηρεσίας εν ειδικόν μηχανογραφικόν δελτίον, άνευ εκδόσεως νέας αδείας κυκλοφορίας του οχήματος. Μετά την συμπλήρωσιν του ειδικού μηχανογραφικού απογραφικού δελτίου, τίθεται επί της αδείας κυκλοφορίας η ακόλουθος ένδειξις δι’ ειδικής σφραγίδος. ΕΓΕΝΕΤΟ ΑΝΤ/ΣΙΣ ΠΙΝΑΚΙΔΟΣ ΑΝΑΓΝΩΡΙΣΕΩΣ (Άρθρ. 1 Ν.Δ. 14/1973) ΝΕΟΣ ΑΡΙΘΜΟΣ ……………………… Εν               τη                197… ΥΠΟΓΡΑΦΗ ΣΦΡΑΓΙΣ Εν συνεχεία η άδεια κυκλοφορίας επιστρέφεται εις τον ενδιαφερόμενον και χορηγούνται αι νέαι πινακίδες αναγνωρίσεως του αυτοκινήτου. β)Εις περίπτωσιν διαπιστώσεως, κατά την διαδικασίαν αντικαταστάσεως της πινακίδος, μεταβολής των εν τη αδεία κυκλοφορίας αναγεγραμμένων στοιχείων του κατόχου ή του οχήματος, δεν θα πραγματοποιείται η αιτουμένη αντικατάστασις των πινακίδων, αλλά θα αφαιρείται η άδεια κυκλοφορίας και αι πινακίδες αναγνωρίσεως και θα ενεργούνται τα δέοντα δια την έκδοσιν νέας αδείας κυκλοφορίας του οχήματος. 4.Ενημέρωσις Υπηρεσιών. α)Μετά την περαίωσιν της διαδικασίας αντικαταστάσεως των πινακίδων του οχήματος το συνταχθέν μηχανογραφικόν έντυπον θα αποστέλλεται εις την Υπηρεσίαν Μηχανογραφήσεως. β)Η Υπηρεσία Μηχανογραφήσεως θα προβαίνη εις ενημέρωσιν των ενδιαφερομένων Κρατικών Υπηρεσιών κατά μήνα ως κάτωθι: (1)Εις ενημέρωσιν της τηρούσης τον φάκελλον Υπηρεσίας Συγκοινωνιών (α)Δι’ αποστολής συγκεντρωτικής καταστάσεως, κατ’ αύξοντα παλαιόν αριθμόν κυκλοφορίας. (β)Δι’ αποστολής ενημερωτικών ειδικών σημειωμάτων δι’ έκαστον όχημα. Τα σημειώματα ταύτα θα τίθενται υπό της Υπηρεσίας εις τους τηρούμενους παρ’ αυτής και φέροντας τους παλαιούς αριθμούς κυκλοφορίας φακέλλους των οχημάτων. Επ’ αυτών θα αναγράφεται ο παλαιός αριθμός κυκλοφορίας και κάτωθεν αυτού θα αναγράφεται ο νέος τοιούτος. (2)Εις ενημέρωσιν της Οικον. Εφορίας παρά της οποίας βεβαιούνται τα τέλη κυκλοφορίας του οχήματος. (α)Δι’ αποστολής συγκεντρωτικών καταστάσεων κατ’ αύξοντα παλαιόν αριθμόν κυκλοφορίας. (β)Δι’ αποστολής ειδικών σημειωμάτων δι’ έκαστον όχημα. (Μετά την σελ. 242,868) Σελ. 242,869 Τεύχος 645-Σελ. 77 Φορτηγά αυτοκίνητα 21.Ε.δ.121 (3)Εις ενημέρωσιν των οικείων Ε.Μ.Μ., δι’ αποστολής συγκεντρωτικών καταστάσεων κατ’ αύξοντα παλαιόν αριθμόν κυκλοφορίας. Εις τας καταστάσεις ταύτας θα μνημονεύεται απαραιτήτως  ο  στρατιωτικός  πίναξ  του  οχήματος,  εφ’ όσον  αναγράφεται επί της αδείας κυκλοφορίας αυτού. (4)Εις ενημέρωσιν της Στατιστικής Υπηρεσίας του Υπουργείου Συγκοινωνιών δι’ αποστολής συγκεντρωτικών καταστάσεων ή μαγνητικών ταινιών κατ’ αύξοντα αριθμόν κυκλοφορίας. Η ισχύς της παρούσης άρχεται από 1.11.1977. Η παρούσα δημοσιευθήτω δια της Εφημερίδος της Κυβερνήσεως. Σελ. 242,870 Τεύχος 645-Σελ. 78 21.Ε.δ.121 Φορτηγά αυτοκίνητα

[Source: greek_legal_code_raptarchis | Tokens: 4253]